wickkiey/tamil-wikipedia-markdown huggingface dataset:
# விஸ்வாஸ் சதர்கார்


**விஸ்வாஸ் சதர்கார்** (Vishwas Satarkar) என்பவர் இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். இவர் இரண்டு முறை கோவா சட்டமன்றத்தின் உறுப்பினராக இருந்துள்ளார்.  

## பதவிகள்
விஸ்வாஸ் சதர்கார் கோவா சட்டமன்றத்தில் 2002-2005 ஆண்டின் சபாநாயகராக இருந்துள்ளார்.  

## தொகுதி
இவர் கோவாவின் பிரையோல் தொகுதியின், சட்டமன்றத்தின் உறுப்பினராக இருந்துள்ளார்.  

## கோவா சட்டமன்றம்
- காலம் 1999-2002 மற்றும் 2002-2007.
# கக்காய் அருவி



**கக்காய் அருவி** (*Chachai Falls*) மத்தியப் பிரதேசம் மாநிலம் ரேவா மாவட்டத்தில் உள்ளது. 130 மீட்டர் உயரம் கொண்ட இவ்வருவி, இந்தியாவின் 23 வது உயரமான அருவியாகும்.  

## அருவி
ரேவா பீடபூமியில் இருந்து பாய்ந்து வரும் நதியாகிய தமசா ஆறே கக்காய் அருவியாக விழுகிறது.  

## அமைவிடம்
ரேவாவிலிருந்து 45 கி.மீ. தொலைவில் இந்த நீர் வீழ்ச்சி அமைந்திருக்கிறது.
# சுரேந்திர சிர்சாத்து



**சுரேந்திர சிர்சாத்து** (*Surendra Sirsat*) என்பவர் இந்தியாவைச் சேர்ந்த ஓர் அரசியல்வாதியாவார். இவர் தேசியவாத காங்கிரசு கட்சியின் உறுப்பினர். 1977, 1984, 1989 மற்றும் 1994 ஆம் ஆண்டுகளில் வடக்கு கோவாவின் சட்டமன்ற உறுப்பினராக இருந்தார். அப்போது இவர் மகாராட்டிரவாடி கோமண்டக்கு கட்சியில் இருந்தார். 2021 ஆம் ஆண்டு மார்ச்சு மாதம் 29 ஆம் தேதியன்று சுரேந்திர சிர்சாத்து காலமானார்.
# பினய் கிருஷ்ணா பர்மன்


**பினய் கிருஷ்ணா பர்மன்** (*Binay Krishna Barman*) என்பவர் மேற்கு வங்காளத்தைச் சேர்ந்த இந்திய அரசியல்வாதி ஆவார். இவர் இரண்டு முறை மேற்கு வங்காள சட்டமன்றத்தின் இரண்டு முறை உறுப்பினராக இருந்துள்ளார். இவர் கூச் பெகர் மாவட்டத்தின் அகில இந்திய அகில இந்திய திரிணாமுல் காங்கிரசு கட்சியின் தலைவராக உள்ளார். இவர் 2011 முதல் மேற்கு வங்காள சட்டமன்றத்தில் மாதபங்கா தொகுதின் உறுப்பினராகப் பணியாற்றினார்.
# சித்திரகூட அருவி



**சித்திரகூட அருவி** (Chitrakot Falls) இந்தியாவின் சத்தீஸ்கர் மாநிலம், பஸ்தர் மாவட்டத்திலுள்ள மேற்கு சகதல்பூரில் அமைந்திருக்கும் ஓர் அருவி ஆகும். இது சகதல்பூருக்கு மேற்கே 38 கி.மீ. தொலைவில் அமைந்துள்ளது. இந்த நீர்வீழ்ச்சி 29 மீட்டர் (95 அடி) உயரம் உடையது. சித்ரகூட நீர்வீழ்ச்சி இந்திராவதி ஆற்றில் அமைந்துள்ள இயற்கை நீர்வீழ்ச்சியாகும். சூரிய ஒளிக்கு ஏற்ப இந்த நீர்வீழ்ச்சியின் வண்ணம் மாறுகிறது. பருவகாலங்களில்  இந்த நீர்வீழ்ச்சி அதிகமான அகலத்தைக் கொண்டிருக்கும். இந்தியாவின் மிக அகலமான அருவியும் இதுவேயாகும். இந்த அருவி பருவகாலங்களில் காணும் தோற்றத்தின் அடிப்படையில் இந்தியாவின் நாயகரா என அழைக்கப்படுகிறது.
# சி. கே. சசீந்திரன்


**சி. கே. சசீந்திரன் ** (*C. K. Saseendran*) இந்திய அரசியல்வாதியும் சமூக ஆர்வலரும் விவசாயியும் மற்றும் கேரளா மாநிலத்தின்,  
வயநாடு மாவட்டத்தில் உள்ள கல்பற்றா தொகுதியின் சட்டமன்ற உறுப்பினரும் ஆவார்.  

இவர் தன் எளிமையான வாழ்வினால் பெயர் பெற்றவர். இவர் இந்திய கம்யூனிஸ்ட் கட்சியில் (மார்க்சிஸ்ட்) உறுப்பினராக உள்ளார்.
# சி. கே. நானு



**சி. கே.நானு** (C. K. Nanu) இந்தியாவின் கேரளாவிலுள்ள வடகரை சட்டமன்ற தொகுதியின் உறுப்பினாராக இருந்தார். இவர் சனதாதள கட்சியை பிரதிநிதித்துவப் படுத்துகிறார்.  
## அரசியல்
காங்கிரசு சேவாதள தொண்டராக தனது அரசியல் வாழ்க்கையை சி. கே.நானு தொடங்கினார். மாநில இளைஞர் காங்கிரசு செயலாளராகவும், தலைவராகவும் இருந்தார். பிப்ரவரி 2000 ஆம் ஆண்டு முதல் மே 2001 ஆம் ஆண்டு வரை வனம் மற்றும் போக்குவரத்து அமைச்சராக இருந்தார். 1996, 2001, 2011 மற்றும் 2016 ஆகிய ஆண்டுகளில் கேரள சட்டமன்றத்திற்கு தேர்ந்தெடுக்கப்பட்டார்.  
## தனிப்பட்ட வாழ்க்கை
1937 ஆம் ஆண்டு செப்டம்பர் மாதம் ஆறாம் தேதியன்று சி.கே.குஞ்சப்பு மற்றும் சிருதா ஆகியோருக்கு மகனாகப் பிறந்தார். இவருக்கு திருமணமாகி மாலதி என்ற மனைவியும், இரண்டு மகன்களும் ஒரு மகளும் உள்ளனர். 13 ஆண்டுகளுக்கு முன்பு மகள் இறந்து விட்டார்.
# பாரக்கல் அப்துல்லா


**பாரக்கல் அப்துல்லா** (*Parakkal Abdulla*) ஒரு இந்திய அரசியல்வாதியும் முன்னாள் குற்றியாடி சட்டமன்ற உறுப்பினர் ஆவார். இவர் 1958 ஆம் ஆண்டு நவம்பர் 15 ஆம் நாள் மோய்து ஹாஜி மற்றும் குன்ஹாமி ஆகியோருக்கு மகனாகப் பிறந்தார். இவர் இந்திய யூனியன் முஸ்லீம் லீக் கட்சியின் மாவட்டக் குழுவின் பொருளாளர் ஆவார். இவரது மனைவி ஜமீலா ஆவார். இவருக்கு இரண்டு மகன்கள் மற்றும் மகள்கள் உள்ளனர்.2021 கேரள சட்டமன்றத் தேர்தலில் ஐக்கிய ஜனநாயக முன்னணியின் சார்பாக குற்றுயாடி சட்டமன்றத் தொகுதியில் போட்டியிட்ட வேட்பாளர் ஆவார்.
# மைக்கேல் ஸ்கிரிவென்

**மைக்கேல் ஸ்கிரிவென்** (*Michael Scriven*;1928) இங்கிலாந்தில் பிறந்த ஆஸ்திரேலியா நாட்டைச் சேர்ந்தவர். இவர் பல்துறை நிபுணராகவும் கல்வியியல் நிபுணராகவும் விளங்கினார். மதிப்பீட்டின் கோட்பாடு மற்றும் நடைமுறைகள் இவருடைய மிகச் சிறந்த பங்களிப்பாகும்.  

## சுயசரிதை
ஸ்க்ரிவன் இங்கிலாந்தில் பிறந்து ஆஸ்திரேலியாவின் மெல்பேர்ணில் வளர்ந்தார். மெல்பேர்ண் பல்கலைக்கழகத்தில் கணிதத்தில் இளங்கலை பட்டமும் (1948) மற்றும் முதுகலைப் பட்டமும் (1950) பெற்றவர். அங்கு இவர் 1946 முதல் டிரினிட்டி கல்லூரியில் தங்கியிருந்து கல்லூரியின் நுழைவு உதவித்தொகையைப் பெற்றார். பின்னர் ஆக்சுபோர்டு பல்கலைக்கழகத்தில் (1956) மெய்யியலில் முனைவர் பட்டம் பெற்றார்.  

ஸ்க்ரீவன் அமெரிக்க கல்வி ஆராய்ச்சி சங்கம் மற்றும் அமெரிக்க மதிப்பீட்டு சங்கத்தின் தலைவராக இருந்தார். ஜர்னல் ஆஃப் மல்டிடிசிப்ளினரி ஏவல்யூவேஷன் என்பதன் ஆசிரியராகவும் இணை நிறுவனராகவும் இருந்தார். பின்னர் கலிபோர்னியாவிலுள்ள கிளேர்மாண்ட் பல்கலைக்கழகத்தில் புகழ்பெற்ற பேராசிரியராக இருந்தார்.  

## அறிவார்ந்த பங்களிப்புத் துறைகள்

- மெய்யியல்
- உளவியல்
- ஆய்வு சிந்தனை
- கணிதம்
- மதிப்பீடு

## நிரல் மதிப்பீட்டிற்கான பட்டியலுக்கான பங்களிப்பு
மைக்கேல் ஸ்கிரிவென் நிரல் மதிப்பீட்டிற்கான பட்டியலைக் கண்டுபிடித்தார். அதை வைத்து இன்று தர ஆய்வுகளிலும் தரவு கள ஆய்வுகளிலும் பயன்படுத்தப்படுகிறது.  

## தமிழ்நாட்டில் முழுமையான மற்றும் தொடர்ச்சியான மதிப்பீடு

தமிழ்நாட்டில் அரசாணை 143 நாள்:19.09.2011இன் படி 2012-13 ஆம் கல்வியாண்டில் முப்பருவ முறையில் முழுமையான மற்றும் தொடர்ச்சியான மதிப்பீடு ஒன்றாம் வகுப்பு முதல் எட்டாம் வகுப்பு வரை செயல்படுத்தப்படும். 2013-14 ஆம் கல்வியாண்டில் ஒன்பதாம் வகுப்பில் செயல்படுத்தப்படும். 2015ஆம் ஆண்டு பத்தாம் வகுப்பில் செயல்படுத்தப்படும் என்று அறிவிப்பை வெளியிட்டது. அதன்படி ஒன்று முதல் ஒன்பதாம் வகுப்பு வரை முப்பருவமுறையில் இந்த கற்பித்தல் மதிப்பீட்டு முறை செயல்படுத்தப்பட்டு வருகிறது. இந்த முறையில் வளரறி மதிப்பீடு மற்றும் தொகுத்தறி மதிப்பீட்டு முறைகள் உள்ளன. இந்த மதிப்பீட்டு முறைகளை உலகுக்கு வெளிக் கொண்டு வந்தவர் மைக்கேல் ஸ்கிரிவென் ஆவார்.  

## இடைநிலை ஆய்வு

மைக்கேல் ஸ்கிரிவென் இடைநிலை ஆய்வில் குறிப்பிடத்தக்க வெளியீடுகளைச் செய்துள்ளார். இடைநிலை ஆய்வில் மதிப்பீட்டில் முனைவர் பட்டம் பெற்றுள்ளார். கணினி ஆய்வுகள், தொழில்நுட்பம் மற்றும் மதிப்பீடு போன்ற பல்வேறு துறைகளில் 400 க்கும் மேற்பட்ட வெளியீடுகளை முடித்துள்ளார்.
# கே. தாசன்


**கே. தாசன்** (*K. Dasan*) இந்தியாவைச் சேர்ந்த ஓர் அரசியல்வாதியாவார். 13 ஆவது கேரள சட்டமன்றத்தில் கொயிலாண்டி தொகுதியின் உறுப்பினராக இவர் இருந்தார். இந்தியப் பொதுவுடமைக் கட்சியின் (மார்க்சியம்) உறுப்பினராக உள்ளார்.  

## அரசியல் வாழ்க்கை
இந்தியப் பொதுவுடமைக் கட்சியின் (மார்க்சியம்) கொயிலாண்டி தொகுதிக் குழு செயலாளராக தாசன் அரசியல் வாழ்க்கையைத் தொடங்கினார். சேத்து தொழிலாளர் சங்கம் (சிஐடியூ), கைத்தறி தொழிலாளர் சங்கம் (சிஐடியு) ஆகியவற்றின் தாலுகா அளவிலான செயலாளராகவும் இருந்தார். 1978 ஆம் ஆண்டில் கொயிலாண்டி பஞ்சாயத்து வாரிய உறுப்பினராக இருந்தார். தற்போது சி.பி.ஐ.(எம்) மாவட்டக் குழு உறுப்பினர், கோழிக்கோடு; அகில இந்திய பொதுக்குழு, சி.ஐ.டி.யு. மாநிலக்குழு, சி.ஐ.டி.யு. துணைத் தலைவர், கோழிக்கோடு மாவட்டக் குழு, சி.ஐ.டி.யு. தலைவர், போன்ற பல்வேறு அமைப்புகளின் பொறுப்புகளில் உள்ளார்.  
**கேரள சட்டப் பேரவைத் தேர்தல்**

| 2011 | கொயிலாண்டி | வழக்கறிஞர் கே. பி. அணில் குமார் (காங்கிரசு) | 4139 | வெற்றி |  |
| --- | --- | --- | --- | --- | --- |
| 2016 | கொயிலாண்டி | என், சுப்பிரமணியன் (காங்கிரசு) | 13369 | வெற்றி | } |

## தனிப்பட்ட வாழ்க்கை
சிறீ குங்கிராமன் மற்றும் சிறீமதி தம்பதியரின் மகனாக 1952 ஆம் ஆண்டு டிசம்பர் 1 ஆம் தேதி கொயிலாண்டி தாலுகாவில் உள்ள வைய்யூரில் தாசன் பிறந்தார். பத்தாம் வகுப்பு வரை படித்தார். சுலோச்சனா என்பவரை மணந்துகொண்டார். தம்பதிக்கு ஒரு மகன் மற்றும் ஒரு மகள் உள்ளனர்.
# கரத் ரசாக்



**கரத் ரசாக்**(Karat Razak) என்பவர் ஓர் இந்திய அரசியல்வாதியாவார்.கேரள சட்டமன்ற உறுப்பினராகவும் இவர் பணியாற்றியுள்ளார். கேரளாவின் கோழிக்கோடு மாவட்டத்தில் உள்ள கொடுவல்லி இவரது பூர்வீகமாகும். இந்திய ஒன்றிய முசுலிம் லீக் கட்சியின் ஒரு முக்கியத் தலைவராக இருந்தார். 2016 சட்டமன்றத் தேர்தலில் கொடுவல்லி தொகுதியிலிருந்து சுயேட்சையாக போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  

2011 மற்றும் 2016 ஆம் ஆண்டுகளில் இந்திய முசுலிம் லீக் கட்சியில் இவருக்கு தொகுதி மறுக்கப்பட்ட பிறகு அதிருப்தியாக தனித்துப் போட்டியிட்டார். இடதுசாரியின் ஆதரவுடன் ரசாக் 573 வாக்குகள் பெற்று வெற்றி பெற்றார்.
# தென்னை கொழுக்கட்டை உணவு


**தென்னைக் கொழுக்கட்டை**, இந்தியாவில்  தென் தமிழ்நாடு மற்றும் கேரளாவில் பிரபலமான  இனிப்பு உணவுகளில் ஒன்று.  

## தயாரிப்பு
தென்னைக் கொழுக்கட்டை பொதுவாக சிறப்பு நிகழ்ச்சிகளின் பொழுது குடும்பமே இணைந்து தயாரிப்பது. சாதாரண கொழுக்கட்டைக்கு தேவையான பொருள்களே  
இதையும் தயாரிக்கத் தேவைப்படுகிறது. ஆனால்  கொழுக்கட்டையை தயாரித்த பிறகு அதனை  இளம்தென்னை ஓலையினுள் வைத்து வேக வைக்க வேண்டும்.(இளம் இலை வெளிர் பச்சை நிறத்திலும்,  முதிர் இலை அடர்  பச்சை நிறத்திலும் இருப்பதை கொண்டு அடையாளம் காணலாம்). இளம்தென்னை ஓலையின் நுனிப் பகுதியும்,  தண்டு பகுதியையும் நீக்கிவிட்டு பயன்படுத்த வேண்டும். அரிசி  கலவையை  ஓலையினுள் வைத்து வேக வைக்க வேண்டும். உணவுக்குத்  
தேவையான வெப்பம், கலனிலிருந்து வெளிவரும்  ஆவியிலிருந்து  பெறப்படுகிறது.
# மனித உரிமைக் கல்வி

**மனித உரிமைகள் கல்வி** (*Human rights education*) என்பது ஒவ்வொரு தனி மனிதனுக்குமுள்ள உரிமைகள் குறித்த அறிவையும் சிறப்பையும் உருவாக்க முயலும் கல்விமுறையாகும். இந்தக் கல்வி, மாணவர்களுக்கு அவர்களது சொந்த அனுபவங்களைக் கொண்டு முடிவுகளை எடுக்கும் திறனை வளர்க்கவும் அன்றாட வாழ்வில் சந்திக்கும் சூழ்நிலைகளை எதிர்கொள்ளவும் சிறந்த விழுமியங்களைப் பெறவும் பயனுள்ளதாக இருக்கும்.  
மக்கள் தங்கள் இனத்திலும், சமூகத்திலும் மேலும் உலகமெங்கிலும் கண்ணியத்துடனும் சமத்துவத்துடனும் வாழ்வதற்கான திறன்களை வளர்த்துக் கொள்ள இக்கல்விமுறை பயிற்சியளிக்கிறது.  

## மனித உரிமை வகைகள்
1. குடிமையியல் உரிமைகள்
1. அரசியல் உரிமைகள்
1. பொருளாதார உரிமைகள்
1. சமூக உரிமைகள்
1. கலாச்சார உரிமைகள்

## தனிமனிதருக்குரிய உரிமைகள்
1. குடிமை உரிமைகள்
1. அரசியல் உரிமைகள்
1. பொருளாதார,சமூக,பண்பாட்டு உரிமைகள்
1. குழுக்களின் உரிமைகள்
1. பெண்களுக்கான உரிமைகள்
1. குழந்தைகள், இளங்குற்றவாளிகளுக்கான உரிமைகள்
1. சிறைக்கைதிகளின் உரிமைகள்

## பள்ளிகளில் மனித உரிமைக் கல்வி
கல்வி வழி மனித உரிமைகள் மற்றும் கல்வியில் மனித உரிமைகள் போன்றவைகளை கற்பிப்பதற்கு தகுந்த சூழல் பள்ளிகளில் உருவாக்கப்பட வேண்டும்.பள்ளிகளில் மனித உரிமைக் கல்வியை உள்ளடக்குதல் வேண்டும்.
# பெரல் ஆடு

**பெரல் ஆடு** (FERAL GOAT) என்பது இந்தியாவைச் சேர்ந்த அந்தமான் நிக்கோபார் தீவுக்கூட்டத்தைச் சேர்ந்த பாரன் தீவு, நார்காண்டம் ஆகிய தீவுகளில் பெரல் வகை ஆடுகள் காணப்படுகின்றன. இவை 1891 இல் போர்ட் பிளேரில் இருந்து விட்டுச் செல்லப்பட்ட ஆடுகள் என கருதப்படுகிறது. இந்த ஆடுகள் அந்தக் கடுமையான சூழலில் வாழப்பழகி தங்களை தகவமைத்து காட்டு ஆடுகளாக மாறிவிட்டன. இந்தியாவில் நெருப்பை கக்கும் ஒரேயொரு எரிமலை பாரன் தீவில் அமைந்துள்ளது. இந்த ஆடுகளின் சிறப்பம்சமானது, உப்புநீரைக் குடித்தும் எரிமலைத் தீவில் வளரும் தாவரங்களை உண்டும் உயிர் வாழ்வது ஆச்சரியமான செய்தியாகும்.  

மத்திய வேளாண்மை ஆராய்ச்சி நிலையம் மேற்கொண்ட ஆய்வில், இந்த ஆடுகள் சுத்தமான நீரையும் உப்புநீரையும் 1: 4 என்ற விகிதத்தில் கலந்துள்ள நீரை குடிக்கின்றன என்று தெரியவந்துள்ளது. இந்த ஆடுகள் காலை, மாலை நேரத்தில் மட்டுமே மேய்கின்றன. இவை ஒன்று அல்லது இரண்டு குட்டிகளை ஈனுகின்றன, வளர்ந்த ஆடுகள் 25 முதல் 30 கிலோ எடையுள்ளவை. இவற்றின் இறைச்சி வங்காள இன ஆடுகளைப் போன்றே சுவையானது.
# பெருமாள் மலை, ஈரோடு


**பெருமாள்மலை** (*Perumalmalai*) பெருமாள் ஆலயமொன்று அமைந்துள்ள சிறு குன்றுக்குருகில் அமைந்துள்ள பகுதியாகும். இந்தச் சிறு குன்றானது மங்களகிரி என அழைக்கப்படுகிறது. இந்த குன்றில் மங்களகிரி பெருமாள் கோயில் அமைந்துள்ளது. இது ஈரோடு நகருக்கு வடக்குப்புறத்தில் அமைந்துள்ளது.  

## அமைவிடம்
இந்த சிறுகுன்றானது, ஈரோடு தொடருந்து சந்திப்பிலிருந்து 10 கி.மீ. தொலைவிலும், ஈரோடு மத்திய பேருந்து நிலையத்திலிருந்து பவானியை நோக்கி செல்லும் சாலையில் 8 கி.மீ. தொலைவிலும் உள்ளது. பவானி புதிய பேருந்து நிலையத்திலிருந்து 5 கி.மீ. தொலைவில் அமைந்துள்ளது.  இந்தச் சிறு குன்று காளிங்கராயன் வாய்க்கால் மற்றும் காவிரி ஆற்றுக்கு மத்தியில் அமைந்துள்ளது. பெருமாள்மலையில் ஊராட்சி ஒன்றிய நடுநிலைப் பள்ளி ஒன்று அமைந்துள்ளது.
# பெர்நால்டியா பாண்ட்டுரேடா


***பெர்நால்டியா பாண்ட்டுரேடா*** (தாவர வகைப்பாட்டியல்: *Fernaldia pandurata Echites panduratus*)(பொதுவான பெயர்: **லோரோக்கோ**) என்பது கொடி இரகத்தைச் சேர்ந்த உண்ணத் தகுந்த ஒரு மலரினத்தைச் சேர்ந்ததாகும். இது எல் சால்வடார், குவாத்தமாலா மற்றும் நடு அமெரிக்காவின் பிற நாடுகளிலும், மெக்சிகோவின் சில பகுதிகளிலும் பரவலாக உள்ளது. "லோரோக்கோ" என்ற பெயர் மெசோ-அமெரிக்கா முழுவதும் இந்த இனத்தைக் குறிக்கப் பயன்படுத்தப்படுகிறது.  

## பண்புகள்
கொடி இரகமான குற்றுச்செடி இரகத்தைச் சார்ந்த இதன் இலையின் பரப்பு 4-13 செ.மீ. நீளமாகவும்,1.5-8 செ.மீ அகலமாகவும், இதன் மஞ்சரித் தொகுப்பு இலைப்பகுதியை விட சிறியதாகவும் 8-18 மலர்களை கொண்டதாகவும், மலர்க்காம்பு 4-6மி.மீ. நீளமும், சூலகம் 1-2 மி.மீ, நீளமும், புல்லிவட்டம், அல்லிவட்டம் வெண்மைத்தன்மை கொண்டதாகவும் வெளிப்பகுதியில் பச்சை நிறமாகவும் அமைந்துள்ளது.  

## பயன்கள்
குவாத்தமாலா, ஹோண்டுராஸ் மற்றும் எல் சால்வடோரில் இத்தாவரம் ஒரு முக்கிய உணவுப் பொருளாகும். இத்தாவரத்தின் மொட்டுகள் மற்றும் பூக்கள் ஆகியவைகளைப் பயன்படுத்தி பல்வேறு உணவுப் பொருட்கள் தயாரித்து உண்ணப்படுகிறது.
# கௌசிக் காந்தி

**கௌசிக் காந்தி** (*Kaushik Gandhi*) என்பவர் இந்தியாவின் தமிழ்நாடு மாநிலத்தின்​ முதல் தரப்போட்டிகளில் விளையாடிய மட்டைப்பந்து ஆட்டக்காரர் ஆவார். 1990 ஆம் ஆண்டு பிப்ரவரி 23 ஆம் நாள் இவர் பிறந்தார். விஜய் ஹசாரே கோப்பைக்காக 2017ஆம் ஆண்டு பிப்ரவரி 17-இல் தனது முதல் ஆட்டத்தில் பங்கேற்றார். தவால் குல்கர்னி மற்றும் அக்சார் பட்டேல் போன்ற சிறந்த பந்துவீச்சாளர்களின் வரிசையைக் கொண்ட இந்திய பி அணிக்கு எதிராக 134 பந்துகளில் 124 ஓட்டங்களை இவர் எடுத்தார்.
# பழநி அமர்நாத்

**பழனி அமர்நாத்** (*Palani Amarnath*) (செப்டம்பர் 1, ஜூன் 1982) ஒரு இந்திய துடுப்பாட்ட வீரர் ஆவார். இவர்​ இந்தியன் பிரீமியர் லீக் ஆட்டத்திற்கு சென்னை சூப்பர் கிங்ஸ் அணியில் விளையாடியுள்ளார். இரஞ்சிக் கோப்பை<nowiki/>யில் தமிழ்நாடு  அணியில் விளையாடியுள்ளார்.  

## ஆட்டம்
அமர்நாத் ஒரு வேகப்பந்து வீச்சாளர். இவர் முதல் தரத் துடு்ப்பாட்ட வீீரராக இலங்கை  XI அணிக்கு   எதிராக  விளையாடினார்.  இருபது 20  போன்ற​ போட்டியில்  கோவா  அணிக்கு​  எதிராக விளையாடினார்.
# கடலூர் பலராம ஐயர்


**பலராம ஐயர்** என்பவர் தமிழில் நாடகங்கள், செய்யுட்கள் பல இயற்றியவர். தமிழ்மொழியில் முதல் துன்பியல் நாடகத்தை இயற்றியவர். நாடகத்துறையில் பல புதுமைகளைப் புகுத்தியவர் இவர் ஆவார்.  

## பிறப்பும் கல்வியும்
பரங்கிப்பேட்டை எனும் ஊரில் கோதண்டராமன் - சிவகாமி அம்மாளுக்கு மகனாக 1875 ஆம் ஆண்டு பிறந்தவர். தமது சொந்த ஊரிலேயே தொடக்கக் கல்வி கற்றார். பின்னர் கடலூர் நகர உயர்நிலைப் பள்ளியில் கல்வி பயின்று, 1890 ஆம் ஆண்டு பதின்ம வகுப்புத் (மெட்ரிகுலேசன்) தேர்விலும், 1892 ஆம் ஆண்டு கலையியல் முதல் சான்றிதழ்த் (First Examination in Arts) தேர்விலும் வெற்றி பெற்றார். அதே ஆண்டில் சென்னை கிறிஸ்தவக் கல்லூரியில் பி.ஏ வகுப்பும் சேர்ந்து பயின்றார். அங்கு பரிதிமாற் கலைஞரின் அறிமுகம் கிடைத்தது. அவரின் இல்லத்திற்கேச் சென்று அவரிடம் தமிழ் இலக்கிய, இலக்கணங்களைக் கற்றார்.  

## ஆற்றிய பணிகள்
இவரின் தந்தை மறைவுக்குப் பின்னர் குடும்பப் பொறுப்புகளை இவர் ஏற்றார். முதலில் சிதம்பரம் நகரவையில் மேலாளராகப் பணியேற்றார். பின் கடலூர் நகர உயர்நிலைப் பள்ளியில் தமிழாசிரியராகவும், சூணாம்பேட்டை நிலக்கிழார் முத்துக்குமாரசுவாமி முதலியாரின் புலவர் அவையில் சிலகாலமும் பணியாற்றியுள்ளார். 1929 ஆம் ஆண்டு சிதம்பரம் அண்ணாமலைப் பல்கலைக்கழகத்தில் தமிழ் விரிவுரையாளராக பொறுப்பேற்றார்.  

### படைப்புப் பணிகள்
தமிழில் இயற்றப்பெற்ற முதல் துன்பியல் நாடகமான, *தசரதன் தவறு* எனும் நாடகத்தை எழுதியுள்ளார். முருகப்பெருமான் வள்ளியம்மையை மணம் புரிந்தகதையை, *வல்லி பரிணயம்* எனும் பெயரில் நாடகமாக எழுதினார். இவர் பரிதிமாற் கலைஞரின், நாடகவியல் நூலின் முதல் 100 இயற்பாக்களுக்கு உரை எழுதி வெளியிட்டுள்ளார். பரிதிமாற் கலைஞரின், ரூபாவதி நாடகத்தை முதன்முதலில் சென்னை விக்டோரியா மன்றத்தில் அரங்கேற்றினார். தில்லை இளமையாக்கினார் கோயில் அம்பிகை மீது,*யௌவநாம்பிகை பிள்ளைத்தமிழ்* எனும் நூலை இயற்றினார். சிறுவர்கள் படிக்கும் வண்ணம், *ஆத்திச்சூடி நீதிக்கதைகள், சிலப்பதிகாரக் கதை, சூளாமணி வசனம்* முதலான நூல்களை எழுதியுள்ளார்.  

### மொழிபெயர்ப்பு பணிகள்
வடமொழியில் தண்டியாசிரியர் எழுதிய, தசகுமார சரித்திரம் எனும் நூலைத் தமிழாக்கம் செய்துள்ளார். ஜீன்வால்ஜீன் எனும் விக்டர் இயூகோவின் பிரெஞ்சு மொழி புதினத்தை மொழிபெயர்த்துள்ளார்.  

## மறைவு
இவர் 1943 ஆம் ஆண்டு காலமானார்.  

1) தினமலர்," உலகத்தமிழ் செம்மொழி மாநாடு- தமிழ் வளர்த்த அறிஞர்கள்-100 பலராம ஐயர் online கட்டுரை பார்த்த நாள்-01-7-17.  
2) பெரியபெருமாள்," தமிழ் வளர்த்த நல்லறிஞர்கள் " மதிநிலையம்-2001.
# வட இந்திய உணவுகள்

**வட இந்திய உணவு** (இந்தி: उत्तर भारतीय व्यंजन) இந்திய உணவுகளில் ஒரு பகுதி. வட இந்தியா பகுதியில் இருந்து வந்தது. இதில் பாகிஸ்தான் மாநிலங்கள்: பஞ்சாப், சிந்து மற்றும் இந்திய அரசு மாநிலமான ஜம்மு மற்றும் காஷ்மீர், பஞ்சாப், ஹரியானா, ஹிமாச்சல் பிரதேசம், ராஜஸ்தான், உத்தரகண்ட், டெல்லி, குஜராத் மற்றும் மேற்கு-மத்திய உத்தரப் பிரதேசம் அடங்கும். வடக்கு-கிழக்கு பகுதிகளான கிழக்கு உத்தர் பிரதேஷ் (பூர்வாஞ்சல்) மற்றும் மேற்கத்திய பீஹார் (போஜ்புரி உணவு, மித்திலாஞ்சல் உணவு தவிர) அத்துடன் மத்திய பகுதிகளான மத்தியப் பிரதேசமும் அடங்கும்.  

வட இந்திய உணவு வகைகள்:  
- அவாதி சமையல்
- பிகாரி சமையல்
- போஜ்புரி சமையல்
- குமானிச் சமையல்
- காஷ்மீர் சமையல்
- முகலாய சமையல்
- பஞ்சாபி உணவு
- ராஜஸ்தானி உணவு
- உத்தரப் பிரதேசம் சமையல்

வட இந்திய உணவு மத்திய ஆசியாவில் தென் மற்றும் கிழக்கிந்திய உணவுகளுடன் ஒப்பிடுகையில் வலுவான தாக்கத்தை ஏற்படுத்தியுள்ளது.
# அஸ்வின் கிறித்து

**அஸ்வின் கிறிஸ்து** (*Aswin Crist*)  என்பவர் இந்திய நாட்டின் தமிழ்நாடு மாநிலத்தின்  மட்டைப்பந்து வீரர் ஆவார். இவர் 1994 ஆம் ஆண்டு சூலை 9 ஆம் நாள் பிறந்தார்.  2016-2017 ஆம் ஆண்டு நடைபெற்ற விஜய் ஹசாரே கோப்பைப் போட்டியில் விளையாடும் போது அதிக அளவில்  வீரர்களை ஆட்டமிழக்கச் செய்த​வர் ஆவார்.
# பி. கே. பசீர்

**பி. கே. பசீர்** (*P. K. Basheer*) என்பவர் ஒரு இந்திய அரசியல்வாதி. இவர் கேரள 13-ஆம் சட்டப்ரபேரவையின் ஏறநாடு தொகுதியின் உறுப்பினராகப் பணியாற்றினார். இவர் இந்திய ஒன்றிய முஸ்லிம் லீக் கட்சியைச் சேர்ந்தவர்.  

## தனிப்பட்ட வாழ்க்கை
இவர் எடவன்னாவில் 25 செப்டம்பர் 1959 அன்று பிறந்தார். சீதி ஹஜி - பாத்திமா இணையருக்குப் பிறந்தார். ரஜீயா என்பவரை மணம் முடித்து மூன்று குழந்தைகள் உள்ளனர்.  

## வகித்த பதவிகள்
- தலைவர், எடவன்னா சேவை கூட்டுறவு வங்கி (13 ஆண்டுகள்)
- இசுலாமிய இளைஞர் லீக், எடவன்னா ஊராட்சி (1985)
- முஸ்லீம் லீக், வாண்டூர் தொகுதி (1990)
- துணைத்தலைவர், முஸ்லீம் இளைஞர் லீக் மாவட்டக் குழு (1991)
- உறுப்பினர், முஸ்லீம் இளைஞர் லீக் மாநில பணிக்குழு (1996)
- இயக்குநர் (1991–98); மலப்புரம் சேவை கூட்டுறவு வங்கி (1991–98)
- உறுப்பினர், மாவட்ட ஊராட்சி (2001 ஆம் ஆண்டிலிருந்து),
- மாநில பணிக்குழு, முஸ்லீம் லீக் (2004 ஆம் ஆண்டிலிருந்து)
# எம். உமர்


**எம். உமர்** (*M. Ummer*) (பிறப்பு:1 ஜூலை 1953) என்பவர் இந்திய அரசியல்வாதி. இவர் கேரள சட்டப் பேரவையின் மலப்புறம் மாவட்டம் மஞ்சேரி தொகுதியின் சட்டசபை உறுப்பினர் ஆவார். இவர் தனது அரசியல் பயணத்தை இந்திய ஒன்றிய முஸ்லிம் லீக் கட்சியின் உறுப்பினர் ஆவார்.  

## ஆரம்ப வாழ்க்கை மற்றும் கல்வி
இவர் மொய்தீன் மற்றும் ஆயிஷாவிற்கும் கருவாரகுண்டில் பிறந்தார். இளநிலை சட்டம் பயின்றார்.
# டி. ஏ. அகமது கபீர்


**டி. ஏ. அகமது கபீர்** (T. A. Ahamed Kabeer) 16 ஆம் கேரள சட்டமன்ற உறுப்பினர் ஆவார். இவர் இந்திய ஒன்றிய முஸ்லிம் லீக் கட்சியின் சார்பில் மங்கடா சட்டமன்றத் தொகுதியில் போட்டியிட்டு வெற்றி பெற்றார். முன்னதாக இவர் கேரள சட்டமன்றத்திற்கு 2011 சட்டமன்றத் தேர்தலில் இதே தொகுதியில் போட்டியிட்டு வெற்றி பெற்றார்.  

## வகித்த பதவிகள்
- பொதுச்செயலாளர், மாவட்டக்குழு, எம்.எஸ்.எஃப். (1972)
- உறுப்பினர், முஸ்லீம் இளைஞர் லீக் முதல் மாநிலக் குழு (1973)
- பொருளாளர் (1975), செயலாளர் (1982) மற்றும் பொதுச் செயலாளர் (1983) முஸ்லீம் இளைஞர் லீக் மாநிலக் குழு
- தலைவர், முஸ்லீம் இளைஞர் லீக் மாவட்டக்குழு, எர்ணாகுளம் (1975)
- தலைவர் மற்றும் பொதுச்செயலாளர், முஸ்லீம் இளைஞர் லீக் மாவட்டக்குழு, எர்ணாகுளம்
- செயலாளர், மாநில முஸ்லீம் லீக் குழு
- உறுப்பினர், எர்ணாகுளம் மாவட்டக் குழு
- சிண்டிகேட் உறுப்பினர், மகாத்மா காந்தி பல்கலைக்கழகம்; கொச்சின் அறிவியல் மற்றும் தொழில்நுட்பப் பல்கலைக்கழகம்
- செயற்குழு உறுப்பினர், இந்திய யூனியன் முஸ்லீம் லீக் அனைத்திந்திய குழு

## தனிப்பட்ட வாழ்க்கை
இவர் எர்ணாகுளத்தில் 1945 ஆம் ஆண்டு மே மாதம் 11 ஆம் நாள் அப்துல் காதர் மற்றும் அலீமா ஆகிசூயாருக்கு மகனாகப் பிறந்தார். இவர் முதுகலைப் பட்டம் பெற்றவர் ஆவார்.
# பி. உபையதுல்லா


**பி. உபையதுல்லா** (*P. Ubaidulla*) இந்தியாவைச் சேர்ந்த ஓர் அரசியல்வாதியாவார். கேரளத்தின் 13ஆம் சட்டப்பேரவையின் மலப்புறம் சட்டமன்றத் தொகுதியின் உறுப்பினராக இருந்தர். இந்திய ஒன்றிய முசுலீம் லீக்கு கட்சியின் உறுப்பினராக இருந்தார். 2021ஆம் ஆண்டு நடைபெற்ற தேர்தலில் உபையதுல்லா மீண்டும் தேர்ந்தெடுக்கப்பட்டார்.  
## வகித்த பதவிகள்
- கேரள மாநில வக்ஃப் வாரிய உறுப்பினர். (2019–முதல்)
- 13ஆவது மற்றும் 14ஆவது கேரள சட்டமன்ற உறுப்பினர் (2011–16, 2016–21)
- மாவட்ட மன்ற உறுப்பினர், மலப்புரம் (1991–95)
- மாவட்ட பஞ்சாயத்து உறுப்பினர் (1995-2000 & 2000-2005)
- பொதுச் செயலாளர், முசுலிம் இளைஞர் லீக்கு, மலப்புரம் மாவட்டக் குழு
- தலைவர், முசுலிம் லீக் மலப்புரம் தொகுதிக் குழு
- செயற்குழு உறுப்பினர், கேரள மாநில முசுலிம் லீக்கு
- தலைவர், கூட்டுறவு ஊழியர் அமைப்பு (சி.இ.ஓ.) மாநிலக் குழு
- பொதுச் செயலாளர், சி.எச். மையம், மலப்புரம்
# வி. அப்துரகிமான்


சாஜி செரியன்  
| successor1 =  
| office2 = கேரள சட்டமன்றம்  
| term_start2 = மே 2016  
| term_end2 =  
| constituency2 = தானூர்  
| predecessor2 = அப்துரகிமான் இரண்டாதானி  
| successor2 =  
| party = தேசிய மதச்சார்பற்ற மாநாட்டுக் கட்சி  
| otherparty = இடதுசாரி சனநாக முன்னணி  
| birth_place = 5 சூன் 1962, திரூர், மலப்புறம் மாவட்டம், கேரளா, இந்தியா  

## ஆரம்ப கால வாழ்க்கை
அப்துரகிமான் தொழில் ரீதியாக ஒரு தொழிலதிபர். சாயிதாவை திருமணம் செய்து கொண்டார். இவரது பிறப்பிடம் இந்தியாவின் கேரள மாநிலத்தில் உள்ள மலப்புரம் மாவட்டத்தில் உள்ள திரூரின் பூக்கயில் கிராமமாகும்.  

## அரசியல்
அப்துரகிமான் காங்கிரசு தலைவராக இருந்தார். திரூர் நகராட்சியில் 15 ஆண்டுகள் நகராட்சி உருப்பினராக பணியாற்றினார். கேரள பிரதேச காங்கிரசு கமிட்டி செயற்குழு உறுப்பினர், திரூர் நகராட்சி முன்னாள் துணைத் தலைவர் உள்ளிட்ட பல்வேறு பதவிகளை வகித்தார். பின்னர் இந்திய தேசிய காங்கிரசை விட்டு வெளியேறினார்.  

2014 ஆம் ஆண்டு நடைபெற்ற இந்தியப் பொதுத் தேர்தலில், இடதுசாரி சனநாயக முன்னணி கட்சியின் வேட்பாளராக பொன்னானி தொகுதியில் போட்டியிட்டு, நாடளுமன்ற உறுப்பினரான இ.டி முகமது பசீரால் தோற்கடிக்கப்பட்டார். 2016 ஆம் ஆண்டு கேரள சட்டப் பேரவைத் தேர்தலில் தனூர் தொகுதியில் இதே கட்சியின் வேட்பாளராகப் போட்டியிட்டு வெற்றி பெற்றார். 2021 ஆம் ஆண்டிலும் போட்டியிட்டு வெற்றி பெற்று தொகுதியைத் தக்க வைத்துக் கொண்டார்.  

## சர்ச்சை
2020 ஆம் ஆண்டு நவம்பர் மாதத்தில் கேரளாவில் உள்ள பழங்குடி ஆர்வலர்களின் எதிர்ப்பை சம்பாதித்துக் கொண்டார். திரூரின் சட்டமன்ற உறுப்பினர் சி மம்முட்டிக்கு எதிராக செய்தியாளர் சந்திப்பின் போது அப்துரகிமான் பழங்குடியினருக்கு எதிரான கருத்தை தெரிவித்தார்.
# சி. மம்முட்டி


**சி. மம்முட்டி** என்பவர் இந்திய அரசியல்வாதி. இவர் கேரள  சட்டப்பேரவையின் திரூர் தொகுதியின் உறுப்பினர் (2001). இவர் இந்திய முஸ்லிம் லீக் கட்சியைச் சேர்ந்தவர்.  

## தனிப்பட்ட வாழ்க்கை
இவர் 10 பிப்ரவரி 1960ல் பிறந்தார். முதுகலை பட்டப்படிப்பும், இளநிலை சட்டப்படிப்பும் முடித்துள்ளார்.
# கே. கே. அபித் ஹுசைன் தங்கல்

**அபித் ஹுசைன் தங்கல்** (Abid Hussain Thangal) என்பவர் ஓர் இந்திய அரசியல்வாதி. இவர் கேரள சட்டப் பேரவையின் கோட்டக்கல் தொகுதியின் உறுப்பினராக 2016ஆம் ஆண்டு முதல் இருந்து வருகிறார். 2021 ஆம் ஆண்டிற்கான கேரள சட்டமன்றத் தேர்தலில் கோட்டக்கல் தொகுதியில் போட்டியிட்டு வெற்றி பெற்றார். இவர் இந்திய தேசிய காங்கிரசுக் கட்சியின் என். ஏ. முகமது குட்டியினை விட 16,588 ஓட்டுகள் அதிகம் பெற்று வெற்றி பெற்றார்.
# பந்து விளையாட்டுகள்



**பந்து விளையாட்டுகள்** என்பவை விளையாட்டின் ஒரு பகுதியாக பந்தை கொண்டு விளையாடும் விளையாட்டு ஆகும்.  இவற்றில் குழுவாக விளையாடும் கால்பந்து ,அடிப்பந்து, கூடைப்பந்து, அமெரிக்க கால்பந்து போன்ற விளையாட்டுகள் அடங்கும். இத்தகைய விளையாட்டுகள் பலவிதமான விதிகளையும் வரலாறுகளையும் கொண்டுள்ளன, மேலும் பெரும்பாலும் தொடர்பற்ற தோற்றம் கொண்டவை. பந்து விளையாட்டுகள் பல வகைகளில் அமைகின்றன:  
- மட்டைப்பந்து, பந்தை கொண்டு விளையாடும் அடிப்பந்து, துடுப்பாட்டம்.
- ராக்கெட் மற்றும் பந்தை கொண்டு விளையாடும் டென்னிஸ், சுவர்ப்பந்து ப்பூப்பந்தாட்டம் அல்லது இறகுப்பந்தாட்டம்.
- கை மற்றும் பந்தை கொண்டு விளையாடும் பல்வேறு கைப்பந்து ஆட்டங்கள், நான்கு சதுர விளையாட்டுக்கள்.
- பந்தை கொண்டு குழுவாக விளையாடும் விளையாட்டுக்களான கூடைப்பந்து, கால்பந்து, லாக்ரோஸ், வளைத்தடிப் பந்தாட்டம் (ஐஸ் ஹாக்கி).
- வலை கொண்டு விளையாடும் கைப்பந்து மற்றும் கால் கட்டைப் பந்து .
- குவார்டெட்,கோல்ஃப்,ஸ்னூக்கர், பில்லியர்ட்ஸ் போன்ற இலக்கு விளையாட்டு அல்லது துல்லியமான பந்து விளையாட்டுகள்.
# பசளி வடிசாறு



**கீரை வடிரசம்** (*Spinach Soup*) என்பது கீரையை முக்கியமான உட்பொருளாகக் கொண்ட ஒரு வடிரசமாகும். கீரை வடிரசத்தை குழம்பு வடிவிலோ அல்லது கொழ கொழப்பான (cream) வடிவிலோ செய்யலாம். புதிய கீரையை அல்லது உறையூட்டப்பட்ட கீரையை முழுதாகவோ, நறுக்கியோ பயன்படுத்தலாம். இத்துடன் வெங்காயம், பச்சை வெங்காயம், கேரட், செவரி கீரை, தக்காளி, உருளைக்கிழங்கு, எலுமிச்சை சாறு, ஆலிவ் எண்ணெய், பதப்படுத்தப்பட்ட மிளகு, உப்பு ஆகியவை கூடுதல் பொருட்களாக சேர்க்கப்பட வேண்டும்.  

கீரை  வடிரசத்தை பொதுவாக சூடாக அல்லது குளிர் வடிரசமாகவும் பரிமாற முடியும். பரிமாறு முன்னர் புளி குழவை சேர்த்து சூடாக பரிமாறலாம்.  

## படத்தொகுப்பு
# பி. உன்னி



**பி. உன்னி** (*P. Unni*) ஓர் இந்திய அரசியல்வாதியும் கேரளாவைச் சேர்ந்த முன்னாள் சட்டமன்ற உறுப்பினரும் ஆவார்.1947 ஆம் ஆண்டு சூலை மாதம் 11 ஆம் தேதியன்று இவர் பிறந்தார். இந்திய பொதுவுடமைக் கட்சியின் மார்க்சியப் பிரிவைச் சேர்ந்த இவர் 14 ஆவது கேரள சட்டமன்றத்தில் ஒட்டப்பாலம் தொகுதியின் சட்டமன்ற உறுப்பினராக இருந்தார்.  

15 ஆண்டுகளுக்கும் மேலாக இந்திய பொதுவுடமைக் கட்சியின் (மார்க்சியம்) பாலக்காடு மாவட்டச் செயலாளராகவும், தற்போது இந்திய பொதுவுடமைக் கட்சியின் (மார்க்சியம்) மாநிலக் குழு உறுப்பினராகவும் பணியாற்றுகிறர்.
# கே. வி. விஜயதாஸ்


**கே. வி. விஜயதாஸ்** (*K. V. Vijayadas*) (25 மே 1959 - 18 சனவரி 2021) என்பவர் இந்திய அரசியல்வாதி. இவரது தந்தையின் பெயர் கே. வேலாயுதன் ஆகும். 1975 ஆம் ஆண்டில் இந்திய மாணவர் சங்கத்தில் (கேரளா) இணைந்ததன் மூலம் தனது அரசியல் வாழ்வைத் தொடங்கினார். இவர் 2011 மற்றும் 2016 ஆகிய ஆண்டுகளில் கேரள சட்டமன்றத் தேர்தல்களில் போட்டியிட்டு கோங்காடு சட்டமன்றத் தொகுதியிலிருந்து தேர்ந்தெடுக்கப்பட்டார். 2016 கேரள சட்டமன்றத் தேர்தலில் விஜயதாஸ் 60790 வாக்குகள் பெற்று பந்தளம் சுதாகரனை 13271 வாக்குகள் வித்தியாசத்தில் தோற்கடித்தார். மிச்சபூமி வேலைநிறுத்தத்தில் பங்கேற்றதற்காக அவர் 13 நாட்கள் சிறையில் இருக்க வேண்டியிருந்தது. CPIM பாலக்காடு மாவட்டக் குழு உறுப்பினராகவும், பாலக்காடு மாவட்ட ஊராட்சியின் முதல் தலைவராகவும் பணியாற்றினார். இந்தியாவிலேயே முதன்முறையாக ஒரு மாவட்ட பஞ்சாயத்து மூலம் மின்சாரம் தயாரிக்க கல்லடிகோட்மீன்வல்லம் திட்டம் கொண்டு வரப்பட்டது. சிக்கலான புவியியல் அமைப்பைக் கொண்ட கோங்காடின் வளர்ச்சிக்காக பல திட்டங்கள் செயல்படுத்தப்பட்டுள்ளன. உடல்நலக் கோளாறுகள் காரணமாக அவர் 18 ஜனவரி 2021 அன்று திருச்சூர் மருத்துவக் கல்லூரியில் காலமானார்.
# சபி பரம்பில்


**சபி பரம்பில்** (*Shafi Parambil*) (பிறப்பு 12 பிப்ரவரி 1983) ஒரு இந்திய அரசியல்வாதியும், 14வது கேரள சட்டமன்ற உறுப்பினரும் ஆவார். இந்திய தேசிய காங்கிரசு கட்சியைச் சேர்ந்த இவர் இவர் பாலக்காடு சட்டமன்றத் தொகுதியை பிரதிநிதித்துவப்படுத்துகிறார்.  

பரம்பில் கேரள மாணவர் ஒன்றியத்தின் உறுப்பினராக அரசியல் வாழ்க்கையைத் தொடங்கினார். கல்லூரியில் படிக்கும் போது, கேரள மாணவர் ஒன்றிய அலுவலகப் பொறுப்பாளராகவும், கல்லூரி ஒன்றியத்தின் பொதுச் செயலாளராகவும் இருந்தார். பரம்பில் 2007 இல் மாநில பொதுச் செயலாளராகவும், 2009 இல் மாநிலத் தலைவராகவும் ஆனார்.  

2011, 2016 மற்றும் 2021 ஆகிய ஆண்டுகளில் கேரள சட்டமன்றத்திற்கு மூன்று முறை தேர்ந்தெடுக்கப்பட்டார். 2017 இல், இந்திய இளைஞர் காங்கிரசின் பொதுச் செயலாளராக ஆனார். பின்னர் ஓராண்டு கழித்து இப்பதவியிலிருந்து விலகினார். தற்போது இந்திய இளைஞர் காங்கிரசின் மாநில தலைவராக உள்ளார். 2021 கேரள சட்டப் பேரவைத் தேர்தலில் ஈ. சிறீதரனை 3480 வாக்குகள் வித்தியாசத்தில் தோற்கடித்தார்.  

## சொந்த வாழ்க்கை
சபி, 1983 பிப்ரவரி 12 அன்று காரக்காட்டில் ஷானவாஸ் பரம்பில் மற்றும் மைமூனா ஷானவாஸ் ஆகியோருக்கு மகனாகப் பிறந்தார். வணிக மேலாண்மையில் முதுநிலைப் பட்டதாரியான இவர் அஷீலா என்பவரை மணந்தார். தம்பதியருக்கு ஒரு மகள் உள்ளார்.
# கே. கிருஷ்ணன்குட்டி



**கே. கிருஷ்ணன்குட்டி** *(K. Krishnankutty)* (பிறப்பு 13 ஆகத்து 1944) என்பவர் ஒரு இந்திய அரசியல்வாதி மற்றும் கேரள அரசின் தற்போதைய மின்சாரத்துறை அமைச்சரும் ஆவார். இவர் கேரள அரசின் சிற்றூர் சட்டமன்றத் தொகுதி சட்டமன்ற உறுப்பினரும் முன்னாள் கேரள நீர்வளத்துறை அமைச்சரும் ஆவார். இவர் தனது அரசியல் வாழ்க்கையை இந்திய தேசிய காங்கிரசில் தொடங்கினார். 1969 ஆம் ஆண்டில் கேபிசிசி உறுப்பினராக ஜனதா தளத்தில் இணையும் வரை தொடர்ந்தார். இவர் கேரளா கூட்டுறவு இயக்கத்தின் தீவிர ஆதரவாளர் ஆவார். இவர் இதற்கு முன்பு பெருமாட்டி சேவை கூட்டுறவு வங்கியின் தலைவராகவும், பாலக்காடு மாவட்ட கூட்டுறவு வங்கி மற்றும் கேரள மாநில கூட்டுறவு வங்கியின் இயக்குனராகவும் பொறுப்பு வகித்துள்ளார்.  

இவர் கேரளாவின் மதசார்பற்ற ஜனதா தளத்தின் மாநிலத் தலைவராக இருந்தார்.  

இவர் குஞ்சுகுட்டி மற்றும் ஜானகி ஆகியோருக்கு பெருமாட்டியில் உள்ள எழுத்தாணியில் 1944 ஆம் ஆண்டு ஆகத்து 13 ஆம் நாள் பிறந்தார். இவர் தட்டாமங்கலத்தில் அரசு எஸ். எம். உயர்நிலைப் பள்ளியில் 8 ஆம் வகுப்பினை முடித்தார்.
# யூ. ஆர். பிரதீப்


**யூ. ஆர். பிரதீப்** (*U. R. Pradeep*) என்பவர் ஒரு இந்திய அரசியல்வாதி ஆவார். இவர் தற்போதைய கேரள சட்டப்பேரவையின் சேலக்கரை சட்டமன்றத் தொகுதியின் உறுப்பினர் ஆவார். இவர் மார்க்சிஸ்ட் இந்திய கம்யூனிஸ்ட் கட்சியைச் சேர்ந்தவர். இவர் கேரள மாநில பட்டியல் சாதிகள் மற்றும் பழங்குடியினர் மேம்பாட்டுக் கழகத்தின் தலைவரும் ஆவார்.
# மக்கள் ஜனநாயகம் (மார்க்சியம்-லெனினியம்)



**மக்கள் ஜனநாயகம்** என்பது மார்க்சிய-லெனினியத்தின் தத்துவார்த்த கருத்தாக கருதப்படுகிறது. இந்த தத்துவத்தின் வளர்ச்சி பெருவாரியாக இரண்டாம் உலகப்போருக்கு பிறகே வளர்ச்சி கண்டது.  

## வரலாறு
**ஜார்ஜ் லூகஸ்** என்பவர் முதன் முதலில் ஜனநாயக குடியரசை செயல்படுத்த முன்வந்தவர்கள் கம்யூனிஸ்டுகளே என்று 1929-ல் வெளியான தன்னுடைய **ப்ளம் தீஸிஸ்** -ல் பரிந்துரைத்துள்ளார். இரண்டாம் உலகப்போரின் முடிவில் சோவியத் ஒன்றியத்தைச் சேர்ந்த ஜோசப் ஸ்டாலின், அனைத்து கிழக்கு ஐரோப்ப கம்யூனிஸ்ட் கட்சிகளும் மக்கள் ஜனநாயகத்திற்கு ஆதரவாக இருக்க வேண்டும் என அறிவித்தார். நாஸி ஜெர்மணி கிழக்கு ஐரோப்பாவில் தோல்விகண்ட பிறகு மார்க்ஸிச-லெனினிய கோட்பாட்டாளர்கள் சோசியலிஸத்தை சோவியத் சிகப்பு படையின் உதவியுடன் அமைதியான முறையில் அங்கு பரப்ப ஆரம்பித்தார்கள். பல கிழக்கு ஐரோப்ப நாடுகளில் கம்யூனிஸ்டுகள் நேரடியாக ஆட்சிக்கு வரவில்லை, மாறாக பல முற்போக்குக் கட்சிகளுடன் சேர்ந்து பணியாற்றினர். மற்ற ஐரோப்ப மாநிலங்கள், தொழிலாளர்களாலோ அல்லது பொதுவுடைமைக் கட்சிகளாலோ ஆட்சிசெய்யப்பட்டன. இதுபோல மா சே துங், **அனைத்துவர்க்க ஜனநாயகம்** என்று ஒரு கருத்தை 1940ல் *On New Democracy* என்ற கட்டுரை மூலம் முன்வைத்தார்.  

## கருத்து
மக்கள் ஜனநாயக செயல்பாடு ஆரம்ப நிலையில் பாட்டாளிவர்க்க சர்வாதிகாரத்தின் வெளிப்பாடு போல தோன்றினாலும், விவசாயிகள், சிறுமுதலாளிகள் போன்ற வர்க்கங்களும் இதில் கலந்துகொள்ள அனுமதிக்கப்பட்டனர். மக்கள் ஜனநாயகத்திற்கும், சோவியத் ஜனநாயகத்திற்கும் இருக்கின்ற வித்தியாசமே, சோவியத் ஒன்றியத்தை மாபெரும் தொழிலாளர் ஜனநாயக கூட்டமைப்பாக பிரதிபலித்தது.  

**A Dictionary of Scientific Communism** எனும் புத்தகத்தில் மக்கள் ஜனநாயகத்தைப் பற்றி இவ்வாறு எழுதப்பட்டுள்ளது :-  
<blockquote>  
மக்கள் ஜனநாயகம் என்பது ஐரோப்ப மற்றும் ஆசிய நாடுகளில் 1940-ல் ஏற்பட்ட பிரபல ஜனநாயக புரட்சி மூலம் நிறுவப்பட்டது. ஏகாதிபத்தியம் வலுவிழந்த நிலையில், சோசலிசத்தை மற்ற நாடுகள் ஏற்றுக்கொண்ட சமயத்தில் இந்த கருத்து பரவ ஆரம்பித்தது. சோசலிச மாறுபாடு ஒவ்வொறு நாடுகளின் சூழ்நிலைக்கேர்ப்ப அமைக்கப்பட்டதனால், மக்கள் ஜனநாயகமும் அதுபோலவே அமைந்தது.  
சோவியத் ஒன்றியத்தைப் போல் அல்லாமல், மக்கள் ஜனநாயக ஆட்சி மூலம், பலகட்சி ஆட்சி நடைபெற்றது. முதன்மை பொறுப்பு கம்யூனிஸ்டுகளாலும், உழைப்பாளர் கட்சிகளாலும் வகிக்கப்பட்டது.  
</blockquote>  
ட்ராட்ஸ்கி மற்றும் ஸ்டாலினை எதிர்க்கும் மற்ற பல கம்யூனிஸ்டுகளும், மக்கள் ஜனநாயகத்தை ஒரு எதிர்மறைக் கருத்தாக பார்த்தனர்.
# பிரஜேந்திர கிசோர் ராய் சௌத்ரி

**பிரஜேந்திர கிசோர் ராய் சௌத்ரி** (*Brajendra Kishore Roy Chowdhury*) (1874 - 1957 Bengali Year: 1281-1364 ) என்பவர் இந்திய செவ்வியல் இசை மற்றும் இந்திய தேசிய இயக்கத்தின் தேசிய கல்விக் குழுவின் புரவலராகவும் இருந்தார்.  

## பின்னணி
இவர் வங்காளதேசத்தின் மைமன்சிங் மாவட்டத்தில் கௌரிபூர் என்ற இடத்தின் ஜமீந்தார் ஆக இருந்தார். இவரது மகன் பண்டிட் பீரேந்திர கிசோர் ராய் சவுத்ரி ஒரு சிதார் கலைஞர் ஆவார். இவர் கொல்கத்தா இரவீந்திர பாரதி பல்கலைக்கழகத்தில் இசைத்துறையின் நிறுவனராக இருந்தார். இந்திய இசையும் மியா தான்சேனும் என்ற நூலின் ஆசிரியராகவும் இருந்தார்.  

## பணி
இவர் கொல்கத்தா தேசிய கல்விக்குழுவின் (பின்னாளில் இது ஜாதவ்பூர் பல்கலைக்கழகமாக மாறியது) முதன்மைப் புரவலராக இருந்தார்.  

## எழுத்துப்பணி
- மார்க்சியமும் இந்திய நல்லியல்பும் (1941)
# சுபோத் சந்திர மல்லிக்



**சுபோத் சந்திர பாசு மல்லிக்** (*Subodh Chandra Basu Mallik*) (9 பிப்ரவரி 1879 - 14 நவம்பர் 1920), பொதுவாக ராஜா சுபோத் மல்லிக் என்ற பெயரில் அறியப்பட்ட இவர் வங்காளத்தைச் சேர்ந்த இந்திய தொழிலதிபரும், பல்லூடகவாதியும், தேசியவாதியும் ஆவார். மல்லிக் வங்காள தேசிய கல்லூரியின் இணை நிறுவனர்களில் ஒருவரும் தேசியவாத அறிவுசார் குழுவின் உறுப்பினரும் ஆவார். மேலும் இவ்வியக்கத்தினருக்கு பிரதான நிதி வழங்குநராகவும் அதன் ஆதரவாளராகவும் இருந்தார். இவர் அரவிந்தருடன் நெருக்கமாக இருந்தார் மேலும் அரவிந்தர் நடத்தி வந்த வந்தே மாதரம் உட்பட தேசியவாத வெளியீடுகளுக்கு நிதியளித்தார்.  

மல்லிக் கொல்கத்தாவின் புறநகர்ப் பகுதியான பாடல்டங்காவில் பிரபோத் சந்திர பாசு மல்லிக் என்பவருக்கு மகனாகப் பிறந்தார். இவர் கொல்கத்தா புனித சேவியர் கல்லூரியிலும் மற்றும் மாநிலப் பல்கலைக்கழகக் கல்லூரியிலும் பட்டப்படிப்பினை முடித்தார். கேம்பிரிட்ஜ் திரித்துவக் கல்லூரியில் நுண்கலைப் பாடப்பிரிவில் சேர்வதற்கு முன்னதாக இப்பட்டப்படிப்பினை முடித்தார்.  

இவர் தனது பல்கலைக்கழகப் படிப்பினை முடிப்பதற்கு முன்னதாக இங்கிலாந்திலிருந்து திரும்பிய பிறகு உடனடியாக தேசியவாத இயக்கத்தில் இணைந்தார். கொல்கத்தாவில் வெலிங்டன் சதுக்கத்தில் இருந்த அவரது அரண்மனை வீடு அரசியல் நடவடிக்கைகளின் முக்கிய மையமாக மாறியது. 1906 ஆம் ஆண்டில், உயர்கல்வியில் உள்நாட்டு மற்றும் தேசியவாத கல்வியை மேம்படுத்துவதற்காக கல்விக்கான தேசிய கழகத்தை நிறுவிய வங்காளத்தின் முன்னணி பிரபலங்களின் குழுவில் மல்லிக் இருந்தார். பெங்கால் தேசியக் கல்லூரியை நிறுவுவதற்கு ஆதரவாக இவர் ரூ 100,000 நன்கொடையாக வழங்கினார். லைஃப் ஆஃப் ஏசியா இன்சூரன்ஸ் நிறுவனத்தையும் நிறுவினார். மல்லிக்கின் அரசியல் நடவடிக்கைகள் ராஜாவின் கோபத்தை ஏற்படுத்தியது. மேலும் 1908 இல் அலிபூர் வெடிகுண்டு சதித்திட்டத்தை அடுத்து நாடு கடத்தப்பட்டார். மல்லிக்கின் தேசியவாத பணி மற்றும் இயக்கத்தின் தாராள ஆதரவு ஆகியவை இவருக்கு நாட்டு மக்களிடமிருந்து "ராஜா" என்ற பேச்சுப் பட்டத்தைப் பெற்றுத் தந்தன.  

## கௌரவம்
சுதந்திர இந்தியாவில், இவரது அரண்மனையின் இருப்பிடமான வெலிங்டன் சதுக்கம், ராஜா சுபோத் மல்லிக் சதுக்கம் என மறுபெயரிடப்பட்டது. அதே சமயம் பெங்கால் தேசிய கல்லூரியில் இருந்து தோன்றிய ஜாதவ்பூர் பல்கலைக்கழகத்தின் சாலை இப்போது ராஜா சுபோத் மல்லிக் சாலை என்று அழைக்கப்படுகிறது.
# கோமறை மன்றம்



**கோமறை மன்றம்** அல்லது **பிரிவி கவுன்சில்** (Privy Council,PC), வழக்கமாக இம்மன்றத்தை ஐக்கிய இராச்சியத்தின் **பிரிவி கௌன்சில்** என்றழைப்பர். இம்மன்றம் 1708ல் நிறுவப்பட்டது.  

இம்மன்றத்தின் தலைவராக ஐக்கிய இராச்சியத்தின் அரசர் இருப்பார். அவருக்கு ஆலோசனை வழங்க ஐக்கிய இராச்சியத்தின் மக்களவை மற்றும் பிரபுக்கள் அவையின் மூத்த உறுப்பினர்கள் உதவியாக இருப்பார்கள்.  

பிரித்தானியா நாடாளுமன்றத்தில் இயற்றப்படும் சட்ட முன்மொழிவுகள், கோமறை மன்றத்தின் அங்கீகாரத்திற்குப் பின்னரே சட்டங்கள் நடைமுறைக்கு வரும்.  

மேலும் கோமறை மன்றம், ஐக்கிய இராச்சியத்தின் இறுதியான முடிவுகள் எடுக்கும், நிர்வாகத் தலைமை மற்றும் உச்ச நீதிமன்றம் போன்று செயல்படும்.  

## கோமறை நீதிமன்றக் குழு
பிரித்தானியப் பேரரசிற்குள்ளும், மற்றும் அதன் முன்னாள் காலனி நாடுகளின் மேல்முறையீட்டு வழக்குகளையும், கோமறை நீதிமன்றக் குழு விசாரணைக்கு எடுத்துக் கொண்டு இறுதித் தீர்ப்புகள் வழங்கும்.  

## பணிகள்
கோமறை மன்றக் குழுவின் ஒப்புதலுக்குப் பிறகே, ஐக்கிய இராச்சியத்தின் நாடாளுமன்றம் எடுக்கும் அனைத்து சட்ட முன்மொழிவுகள் நடைமுறைக்கு வரும்  
1837 இல் அவர் பதவியேற்ற நாளில் தனது முதல் கோமறை மன்றத்தை கூட்டினார்.]]  

## கோமறை மன்றக் குழுக்கள்

கோமறை மன்றம் ஏழு நிலைக்குழுக்களுடன் கொண்டது. :  

- பாரோநெட்டேஜ் நிலைக்குழு
- ஐக்கிய இராச்சியத்தின் அமைச்சரவை
- ஜெர்சி அரசியல் குழு
- உரிமைக்காப்புக் குழு
- கோமறை மன்ற நீதிமன்றக் குழு
- ஸ்காட்லாந்தின் பண்டைய பல்கலைக்கழகங்களுக்கான குழு
- ஐக்கிய இராச்சியத்தின் பல்கலைக்கழகக் குழு

## அடிக்குறிப்புகள்
# கீதா கோபி



**கீதா கோபி** (*Geetha Gopi*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். கீதா கோபி புன்னையர்குளத்தில் 1973 ஆம் ஆண்டு மே மாதம் 30 ஆம் தேதியன்று பிறந்தார். திருச்சூரைச் சேர்ந்த இவர் நாட்டிகா தொகுதியிலிருந்து இந்திய பொதுவுடமைக் கட்சியின் சார்பாக தேர்ந்தெடுக்கப்பட்டார். தனது அரசியல் பயணத்தை 1995 ஆம் ஆண்டு முதல் கீதா கோபி தொடங்கினார்.
# பி. டி. தேவசி


**பி. டி. தேவசி** (*B. D. Devassy*) இந்தியாவின் கேரள மாநிலம் திருச்சூரைச் சேர்ந்த ஓர் அரசியல்வாதியாவார். 1950ஆம் ஆண்டு திசம்பர் மாதம் 16ஆம் தேதியன்று இவர் பிறந்தார். இந்திய பொதுவுடமைக் (மார்க்சியம்) கட்சியைச் சேர்ந்த இவர் சாலக்குடி சட்டமன்றத் தொகுதியிலிருந்து தேர்ந்தெடுக்கப்பட்டு கேரள சட்டமன்ற உறுப்பினராகப் பணியாற்றினார்.
# எத்தில்பென்சீன்



**எத்தில்பென்சீன்** (Ethylbenzene) C<sub>6</sub>H<sub>5</sub>CH<sub>2</sub>CH<sub>3</sub> என்ற மூலக்கூறு வாய்ப்பாட்டை உடைய கரிமச் சேர்மம் ஆகும். இது எளிதில் தீப்பற்றக்கூடியது, நிறமற்ற நீர்மம், மற்றும் இதன் மணம் கல்நெய்யை ஒத்துள்ளது. இந்த ஒரிணைய ஐதரோகார்பன் முக்கியமாக பெட்ரோலிய வேதிப்பொருள் துறையில் சிடைரீன் தயாரிப்பதில் இடைநிலைப் பொருளாக முக்கியப் பங்கு வகிக்கிறது. 2012 ஆம் ஆண்டில் உற்பத்தியான 99% எத்தில்பென்சீன் சிடைரீன் உற்பத்திக்காகப் பயன்படுத்தப்பட்டள்ளது. வேதிப்பொருட்கள் உற்பத்தி செய்யவும், எரிபொருளாகவும் மற்றும் மை, இரப்பர், பசைகள், மரப்பிசின், மற்றும் வண்ணப்பூச்சுகள் முதலியவற்றில் ஒரு கரைப்பானாகவும் பயன்படுத்தப்படுகிறது.
# வி. கே. இப்ராகிம் குஞ்சு


**வி. கே. இப்ராகிம் குஞ்சு** (*V. K. Ebrahimkunju*) இந்தியாவைச் சேர்ந்த ஓர் அரசியல்வாதி ஆவார். இவர் கேரள அரசின் முன்னாள் பொதுப்பணித்துறை அமைச்சராக இருந்தார். 2011 முதல் 2021 வரை கேரளாவில் களமசேரி சட்டப் பேரவைத் தொகுதியை பிரதிநிதித்துவப்படுத்தினார்.  

## வாழ்க்கை மற்றும் குடும்பம்
வி.கே. இப்ராகிம் குஞ்சு ஆலுவாவில் உள்ள கொங்கோர்பில்லி கிராமத்தில் 20 மே 1952 அன்று வி. யு. காதர் மற்றும் சித்தும்மாவுக்கு மகனாகப் பிறந்தார். பள்ளிப்படிப்பில் 10ம் வகுப்பு தேர்ச்சி பெற்றுள்ளார்.  
இவரது மகன் அப்துல் கப்பூர் 2021 தேர்தலில் களமசேரி தொகுதியில் இருந்து கேரள சட்டப்பேரவைக்கு போட்டியிட்டார்.
# வ. தா. சதீசன்



**வடசேரி தாமோதரன் சதீசன்** (*V. D. Satheesan*)(பிறப்பு 31 மே 1964) என்பவர் இந்திய தேசிய காங்கிரசு கட்சியினைச் சார்ந்த கேரள மாநில இந்திய அரசியல்வாதி ஆவார். இவர் எர்ணாகுளம் மாவட்டத்தில் பரவூர் சட்டமன்றத் தொகுதியைப் பிரதிநிதித்துவப்படுத்தினார். 15வது கேரள சட்டமன்றத்தில் எதிர்க்கட்சித் தலைவராகவும் செயல்படுகிறார்.  

## இளமையும் கல்வியும்
சதீசன், எர்ணாகுளம் மாவட்டம் நெட்டூரில் 31 மே 1964-ல் கே. தாமோதர மேனன் மற்றும் வி. விலாசினி அம்மா ஆகியோருக்குப் மகனாகப் பிறந்தார். பனங்காடு உயர்நிலைப் பள்ளியில் தனது ஆரம்பக் கல்வியையும், தேவாரத்தில் உள்ள தூய இருதய கல்லூரியில் இளங்கலைப் பட்டத்தையும், ராஜகிரி சமூக அறிவியல் கல்லூரியில் சமூகப் பணியில் முதுகலைப் பட்டத்தையும் முடித்தார்.  
இதன் பின்னர் இவர் கேரள சட்ட அகாதமியின் சட்டக் கல்லூரியில் இளநிலை சட்ட படிப்பினையும் திருவனந்தபுரத்தில் உள்ள அரசு சட்டக் கல்லூரியில் முதுநிலை சட்டப் படிப்பினையும் முடித்தார். இவர் ஆர். இலட்சுமி பிரியாவை மணந்தார். இந்த தம்பதியருக்கு உன்னிமயா என்ற மகள் உள்ளார்.  

## அரசியல்
சதீசன் 1986-1987 காலகட்டத்தில் மகாத்மா காந்தி பல்கலைக்கழக ஒன்றியத்தின் தலைவராக இருந்தார். தேசிய மாணவர் சங்கத்தின் செயலாளராகவும் பணியாற்றியுள்ளார்.  

சதீசன் 1996ஆம் ஆண்டு கேரள சட்டப் பேரவைத் தேர்தலில் இந்தியப் பொதுவுடைமைக் கட்சியின் வேட்பாளர் பி.ராஜூவிடம் தோல்வியடைந்ததன் மூலம் அரசியலில் அறிமுகமானார். பின்னர் சதீசன் கேரள உயர் நீதிமன்றத்தில் வழக்கறிஞராகப் பணியாற்றியபோது 2001ஆம் ஆண்டு முதன்முதலில் கேரள சட்டமன்றத்துக்குத் தேர்ந்தெடுக்கப்பட்டார். மீண்டும் 2006ஆம் ஆண்டு நடைபெற்ற கேரள சட்டசபை தேர்தலில், கே. எம். தினகரனை எதிர்த்து பறவூர் தொகுதியில் தேர்தலில் போட்டியிட்டு வெற்றி பெற்றார். 2011ஆம் ஆண்டு நடைபெற்ற தேர்தலில் கேரள சட்டமன்றத்தில் இந்தியப் பொதுவுடைமைக் கட்சியின் பன்னியன் இரவீந்திரனை 11349 வாக்குகள் வித்தியாசத்தில் தோற்கடித்து மீண்டும் தேர்ந்தெடுக்கப்பட்டார். 12வது சட்டமன்றத்தில் இந்திய தேசிய காங்கிரசின் தலைமை கொறடாவாக பணியாற்றினார். 2021-ல், இவர் இந்தியப் பொதுவுடைமைக் கட்சியின் எம். டி. நிக்சனை 21,301 வாக்குகள் வித்தியாசத்தில் தோற்கடித்து, பறவூர் தொகுதியில் இருந்து ஐந்தாவது முறையாக மீண்டும் கேரள சட்டமன்றத்திற்குத் உறுப்பினராகத் தேர்ந்தெடுக்கப்பட்டார்.  

22 மே 2021 அன்று, காங்கிரசு கட்சி, 15வது கேரள சட்டப் பேரவையின் எதிர்க்கட்சித் தலைவராக சதீசனை அறிவித்தது.
# குட்டியாரி லால் துவேஷ்



**குட்டியாரி லால் துவேஷ்** (*Gutiyari Lal Duwesh*) ஒரு இந்திய அரசியல்வாதியாவார். உத்தரப் பிரதேசத்தின் 15, 16 ஆவது சட்டமன்றங்களில் உறுப்பினராக இருந்தார். இவர், ஆக்ரா கன்டோன்மென்ட் சட்டமன்றத் தொகுதியை பிரதிநிதித்துவப்படுத்தினார். உத்தரபிரதேசத்தில் உள்ள பகுஜன் சமாஜ் கட்சியின் அரசியல் கட்சி உறுப்பினராக இருந்த இவர், 12 மார்ச் 2019 அன்று, பகுஜன் சமாஜ் கட்சியை விட்டு வெளியேறி லக்னோவில் பாரதிய ஜனதா கட்சியில் சேர்ந்தார்.  

## ஆரம்ப வாழ்க்கை மற்றும் கல்வி
1970 ஆம் ஆண்டு இராசத்தான் மாநிலத்தில் பரத்பூரில் உள்ள பர்தாய் என்ற கிராமத்தில் பிறந்தார். இவர் பட்டியல் பழங்குடியின சமூகத்தைச் (ஜாதவ்) சார்ந்தவர். உயர்நிலை பள்ளிக் கல்வி வரையே பயின்றார். அரசியலில் சேரும் முன், ஒரு தொழிலதிபராக இருந்தார்.  

## இடுகைகள்
| 01 | 2007 | 2012 | உறுப்பினர், 15வது சட்டமன்றம் |  |
| --- | --- | --- | --- | --- |
| 02 | 2012 | 2017 | உறுப்பினர், 16வது சட்டமன்றம் | } |

## இதையும் காண்க

- ஆக்ரா கன்டோன்மென்ட் சட்டமன்றத் தொகுதி
- உத்தரப் பிரதேச சட்டமன்றம்
- இந்திய அரசியல்
- பகுஜன் சமாஜ் கட்சி
# பூஜா பால்



**பூஜா பால்** (*Pooja Pal*) பகுஜன் சமாஜ் கட்சியின் இந்திய அரசியல்வாதி ஆவார். இவர் 2004 ஆம் ஆண்டு நடந்த தேர்தலில் முகமது அஷ்ரப்பை தோற்கடித்து மேற்கு அலகாபாத் சட்டமன்றத் தொகுதி உறுப்பினரான பின்னர் கொலைசெய்யப்பட்ட ராஜு பாலின் மனைவி ஆவார்.  

இப் படுகொலையின் முக்கியக் குற்றவாளியாகக் குற்றஞ்சாட்டப்பட்ட முகமது அஷ்ரப், மேற்கு அலகாபாத் தொகுதியின் சட்டமன்ற உறுப்பினரானார். எனினும் 2007 ஆம் ஆண்டு உத்தரப் பிரதேச மாநில சட்டமன்றத் தேர்தலில் பூஜா பாலால் அஷ்ரப் தோற்கடிக்கப்பட்டார். ராஜு பாலின் கொலை தொடர்பாக சிபிஐ விசாரணைக்கு பூஜா பாலும் கோரிக்கை மனு ஒன்றை தாக்கல் செய்துள்ளார்.
# மம்தாஷ் ஷகியா


## ஆரம்ப வாழ்க்கை மற்றும் கல்வி
மம்தாஷ் சகியா ஈத்தா மாவட்டத்தில் பிறந்தார். எம்.யு. டிகிரி கல்லூரி மற்றும் இளங்கலை பட்டம் பெற்றது.  

## அரசியல் வாழ்க்கை
மம்தாஷ் ஷகியா இரண்டு முறை ஒரு எம்.எல்.ஏ. அமர்ன்பூர் தொகுதிக்கு அவர் பிரதிநிதித்துவம் செய்தார், மேலும் அவர் பகுஜன் சமாஜ் கட்சி அரசியல் கட்சியில் உறுப்பினராக உள்ளார்.  

## வகித்த பதவிகள்
| 01 | 2012 | பதவியில் | சட்டமன்ற உறுப்பினர், 16வது சட்டமன்றம் |  |
| --- | --- | --- | --- | --- |
| 02 | 2007 | 2012 | உறுப்பினர், 15வது சட்டமன்றம் | } |
# எல்டோ ஆபிரகாம்


**எல்டோ ஆபிரகாம்** என்பவர் ஒரு கேரள அரசியல்வாதி ஆவார். இவர் தற்போதைய கேரள சட்டப்ரபேரவையின் முவட்டுபுழா தொகுதியின் உறுப்பினர் ஆவார். 2016 ஆம் ஆண்டு நடைபெற்ற கேரளா மாநில சட்டமன்றத் தேர்தலில் இவர் காங்கிரசு தலைவர் யோசப் வழக்கன் என்பவரைத் தோற்கடித்தார். இத்தோல்வி காங்கிரசு கட்சிக்கும் ஐக்கிய சன நாயக முன்னணிக்கும் பெரிய பின்னடைவத் தந்தது. எல்டோ ஆப்ரகாம் இந்தியப் பொதுவுடைமைக் கட்சியைச் சேர்ந்தவர் ஆவார்.
# அந்தேரி மேற்கு (சட்டமன்றத் தொகுதி)

**அந்தேரி மேற்கு** (மராத்தியம்: अंधेरी पश्चिम विधानसभा मतदारसंघ) என்பது மேற்கு இந்தியாவில் மகாராஷ்டிர மாநிலத்திலுள்ள 288 சட்டமன்றத் தொகுதிகளில் ஒன்றாகும்.  
அந்தேரி மேற்கு, வடமேற்கு மும்பை மக்களவைத் தொகுதியில் உள்ள மற்ற ஆறு சட்டமன்றத் தொகுதிகளில் ஒன்றாகும். கோரேகான், வெர்சோவா, ஜோகேஸ்வரி கிழக்கு மற்றும் அந்தேரி கிழக்கு ஆகியவை மற்ற ஐந்து தொகுதிகளாகும். இத்தொகுதி மும்பை புறநகர் மாவட்டத்திலுள்ள ஒரு தொகுதியாகும்.  

## சட்டப் பேரவை உறுப்பினர்கள்
| 2009 | அசோக் ஜாதவ் | இந்திய தேசிய காங்கிரஸ் |  |
| --- | --- | --- | --- |
| 2014 | அமீத் சடம் | பாரதிய ஜனதா கட்சி | } |
# அரிக்கேன் விளக்கு

**அரிக்கேன் விளக்கு** எல்லோராலும் லாந்தர் விளக்கு என்று அழைக்கப்படுவது அரிக்கேன் விளக்காகும். சிம்னிவிளக்கின் வெளிச்சக்குறைவைப் போக்குவதற்காக இவ்விளக்கானது உருவாக்கப்பட்டது.  

## மேம்பட்ட பாதுகாப்பு
தீப்பந்தம் போல் காற்றில் அனணந்து விடாமலும், சிம்னி விளக்கினைப் போல் வெளிச்சம் குறைவாக இல்லாமலும் மேம்பட்ட வடிவமைப்பின் மூலம்  
காற்றில் அணைந்துவிடாமல், மிகுதியான வெளிச்சத்தைத் தருவது அரிக்கேன் விளக்காகும்.  
## வகை இரண்டு
மின்சார விளக்கின் பயன்பாட்டுக்காலத்திற்கு முன்பாக சிம்னி, அரிக்கேன் எனும் இருவிளக்குகளின் பயன்பாடுகளே அதிகம்.  
### வீட்டு விளக்கு
சிம்னி விளக்கு வீட்டிற்குள் புழங்குகின்ற விளக்காகப் பயன்பட்டது. அதாவது இரவு வந்தவுடன் சுமாா் ஏழு மணிவாக்கிலேயே சிம்னி விளக்கின் வெளிச்சத்திலேயே அனைவரும் இரவு உணவை உண்டு முடித்துவிடுவார்கள்.  
### தோட்ட விளக்கு
இரவு நேரங்களில் தோட்ட வேலைகளுக்கும்,கழனி வேலைகளுக்கும் , ஊர்கடந்து போகின்ற பயணங்களுக்கும் அாிக்கேன் விளக்கு பயன்படுத்தப்பட்டது.  
## சொல் விளக்கம்

அரிக்கேன் விளக்கு  
| ஆங்கிலப்பெயர் | தமிழ்ப்பெயர் | பெயர் விளக்கம் |  |
| --- | --- | --- | --- |
| HURRICANE | அரிக்கேன் | புயல் | } |
புயல் காற்றிலும் அணையாத விளக்கு என்பது பெயர்விளக்கம்.  
## வடிவச் சிறப்பு
சிம்னிவிளக்கில் குறைந்த அளவு மண்ணெண்ணெயே நிரப்பமுடியும். நீண்ட நேரத்திற்குப் பயன்படுத்த முடியாது. ஆனால் அரிக்கேன் விளக்கானது நீண்ட நேரம் வெளிச்சத்தைத் தரும்வகையில் பெரிய அளவிலான எண்ணெய் சேமிப்புக்கலனைக் கொண்டுள்ளது.  
### பயன்பாட்டிடங்கள்
குறிப்பாக வீடுகளில் அன்றுமுதல் இன்றுவரை மிகுந்த வரவேற்புடன் காணப்படும் இவ்விளக்கானது மினசாரம் நின்றவுடன் தனது பயன்பாட்டை மிகச்சிறப்பாக செய்யத் தொடங்கிவிடும். இவ்விளக்கின் திரி அகலவடிவம் கொண்டதாக அமைந்திருப்பதால் அதிகமான வெளிச்சப்பயன்பாட்டை பெறமுடிகிறது.  
### அமைப்பு நுட்பம்
எங்கு வேண்டுமானாலும் எடுத்துச் செல்லும் வகையில் கைப்பிடி வளையத்தோடு இந்த விளக்குக் காணப்படும்.  
40 வருடங்களுக்கு முற்பட்ட காலங்களில் பயணங்களின் போது இவ்விளக்கின் பயன்பாடு பெரிதும் உதவியாக இருந்தது வந்தது.  

## அரிக்கேன் விளக்கின் பகுதிகள்
1. மண்ணெண்ணெய் சேமித்து வைக்கும் கலன்
1. திரி ஏற்றும் பகுதி
1. கண்ணாடிக் குடுவைப் பகுதி
1. புகைபோக்கிப் பகுதி
1. விளக்கின் கைவளையப் பகுதி.

## தவிர்க்கமுடியத பயன்பாடு
கடலில் மீன்பிடிக்கச் செல்லும் மீனவர்களுக்கு இவ்வகை விளக்குகள் பெரிதும் துணைப்பொருளாக விளங்குகின்றன. கடல் பகுதியில் எவ்வளவு காற்று வீசினாலும் இந்த விளக்கு அணையாததே இதற்குக் காரணம்.  
### பயன்பாட்டுச் சிறப்புகள்
- எடை குறைவு
- கையாளுவதற்கு எளிமை
- வெளிச்ச மிகுதி
- நீண்ட நேரம் எரியும் பயன்பாடு
- அதிக எண்ணெயைச் சேமித்து வைத்துக் கொள்ளும் வசதி
- புயல் காற்றிலும் அணைந்து விடாத விளக்கின் வடிவம்
- திரியை ஏற்றி இறக்குவதற்கு இலகுவான நகர்த்திப் பகுதி
## சீதன விளக்கு
பெண்ணுக்குத் திருமணம் முடிந்து கணவன் வீட்டிற்குச் செல்லும் போது கொடுத்தனுப்புகின்ற சீதனப்பொருட்களில் சிம்னி விளக்கும் , அரிக்கேன் விளக்கும் அவசியம் வைக்கப்படும். மின்சார விளக்குகள் மலிந்த இந்தக்காலத்திலும் இந்த பண்பாடு இன்றளவும் பின்பற்றப்படுகிறது.
# சி. கெ. ஆசா


**சி. கெ. ஆசா** (பிறப்பு 20 மே 1976) என்பவர் இந்திய அரசியல்வாதி. இவர் தற்போதைய கேரள சட்டப்பேரவையின் வைக்கம் தொகுதியின் இந்திய கம்யூனிஸ்ட் கட்சி உறுப்பினர். கொத்தவரா புனித சேவியர் கல்லூரியின் துணைத் தலைவராக இரு முறை இருந்துள்ளார்.  

## அரசியல் வாழ்க்கை
2021இல் இந்திய தேசிய காங்கிரசைச் சார்ந்த பி. ஆர். சோனாவை 29122 ஓட்டு வித்தியாசத்தில் வைக்கம் தொகுதியில் கேரள சட்டமன்றத்திற்காக வெற்றி பெற்றார்.
# தஹானு (மக்களவைத் தொகுதி)

**தஹானு **(*Dahanu*) என்பது மகாராட்டிர மாநிலத்தில் 2008 தொகுதி மறுசீரமைப்பிற்கு முன்பு இருந்த இந்திய மக்களவைத் தொகுதியாகும். இத்தொகுதி தற்போது தொகுதி மறு சீரமைப்பிற்குப் பிறகு நீக்கப்பட்டு விட்டது. இது தற்போது ரேவாஸ் என்ற பகுதியில் ஆரம்பிக்கப்பட்டுள்ள வாத்வான் துறைமுகத் திட்டத்தின் தளமாகும்.  

## நாடாளுமன்ற உறுப்பினர்கள்
- 1967: யஸ்வந்த்ராவ் மார்தண்ராவ் முக்னி , இந்திய தேசிய காங்கிரசு
- 1977: கோம் ஷிடாவா, இந்திய பொதுவுடமைக் கட்சி
- 1980: தாமோதர் ஷின்காடா, இந்திய தேசிய காங்கிரசு
- 1984: தாமோதர் ஷின்காடா இந்திய தேசிய காங்கிரசு
- 1989:தாமோதர் ஷின்காடா, இந்திய தேசிய காங்கிரசு
- 1991: தாமோதர் ஷின்காடா இந்திய தேசிய காங்கிரசு
- 1996: சிந்தாமன் வனங்கா, பாரதீய ஜனதா கட்சி
- 1998: சங்கர் ஷக்காராம், இந்திய தேசிய காங்கிரசு
- 1999: சிந்தாமண் நவ்சா, பாரதீய ஜனதா கட்சி
- 2004:தாமோதர் பர்கு ஷின்காடா, இந்திய தேசிய காங்கிரசு
- 2008: தொகுதி மறுசீரமைப்பிற்குப் பிறது நீக்கப்பட்டுவிட்டது

## இதனையும் காண்க
- [[தகானு
- பால்கர் மக்களவைத் தொகுதி
- பிவண்டி மக்களவைத் தொகுதி
# சைலீன்



**சைலீன்** (*Xylene*) என்பது (CH<sub>3</sub>)<sub>2</sub>C<sub>6</sub>H<sub>4</sub> என்ற மூலக்கூற்று வாய்ப்பாடுடைய இரு ஆல்கைல் தொகுதிகள் பதிலியிடப்பட்ட அரோமேடிக் கரிமச் சேர்மமாகும். சைலால் அல்லது டைமெத்தில்பென்சீன் மூன்று விதமான மாற்றியங்களைக் கொண்டுள்ளது. ஒவ்வாரு மாற்றிய வடிவத்திலும் ஒரு பென்சீன் வளையத்துடன் இரண்டு ஆல்கைல் தொகுதிகள் வெவ்வேறு இடங்களில் பதிலீடு செய்யப்பட்டுள்ளன. இவை நிறமற்றவை, மற்றும் தீப்பற்றக்கூடிய நீர்மங்கள், சில சைலீன்கள் தொழில்துறையில் முக்கியத்துவம் வாய்ந்தவையாக உள்ளன. இதன் கலவைகள் சைலீன்கள் என்று குறிப்பிடப்படுகின்றன.  

## பண்புகள்

| பொது |  |  |  |  |
| --- | --- | --- | --- | --- |
| பொதுப்பெயர் | **சைலீன்** | **o-சைலீன்** | **m-சைலீன்** | **p-சைலீன்** |
| முறைப்படியான பெயர் | டைமெத்தில்பென்சீன் | 1,2-டைமெத்தில்பென்சீன் | 1,3-டைமெத்தில்பென்சீன் | 1,4-டைமெத்தில்பென்சீன் |
| இதர பெயர்கள் | சைலால் | *o*-சைலால்;
ஆர்த்தோசைலீன் | *m*-சைலால்;
மெட்டாசைலீன் | *p*-சைலால்;
பாராசைலீன் |
| மூலக்கூறு வாய்ப்பாடு | C<sub>8</sub>H<sub>10</sub> |  |  |  |
| வாய்ப்பாட்டு எடை | 106.16&nbsp;கி/மோல் |  |  |  |
| தோற்றம் | தெளிவான, நிறமற்ற நீர்மம் |  |  |  |
| சிஏஎசு எண் | [1330-20-7] | [95-47-6] | [108-38-3] | [106-42-3] |
| அடர்த்தி மற்றும் நிலை | 0.864&nbsp;கி/மிலி,திரவம் | 0.88&nbsp;கி/மிலி,திரவம் | 0.86&nbsp;கி/மிலி,திரவம் | 0.86&nbsp;கி/மிலி,திரவம் |
| நீரில் கரைதிறன் | செயல்முறையில் கரையாதது |  |  |  |
| அரோமேடிக் ஐதரோகார்பன்கள் போன்ற முனைவற்ற கரைப்பானில் கரைகிறது. |  |  |  |  |
| உருகுநிலை | −47.4&nbsp;°செல்சியசு (−53.3&nbsp;°பாரன்ஹீட்; 226 கெல்வின்) | −25&nbsp;°செல்சியசு (−13&nbsp;°பாரன்ஹீட்; 248 கெல்வின்) | −48&nbsp;°செல்சியசு (−54&nbsp;°பாரன்ஹீட்; 225 கெல்வின்) | 13&nbsp;°செல்சியசு (55&nbsp;°பாரன்ஹீட்; 286 ல்வின்K) |
| கொதிநிலை | 138.5&nbsp;°செல்சியசு (281.3&nbsp;°பாரன்ஹீட்; 412 கெல்வின்) | 144&nbsp;°செல்சியசு (291&nbsp;°பாரன்ஹீட்; 417 கெல்வின்) | 139&nbsp;°செல்சியசு (282&nbsp;°பாரன்ஹீட்; 412 கெல்வின்) | 138&nbsp;°செல்சியசு (280&nbsp;°பாரன்ஹீட்; 411 கெல்வின்) |
| பிசுக்குமை | 0.812 cP at | 0.62 cP at | 0.34 cP at |  |
| பொருள் பாதுகாப்பு குறிப்பு தாள் | Xylenes | *o*-சைலீன் | *m*-சைலீன் | *p*-சைலீன் |
| EU Classification | தீங்கு விளைவிப்பவை (**Xn**) |  |  |  |
| என்.எப்.பி.ஏ 704 |  |  |  |  |
| தீப்பற்று நிலை |  |  |  |  |
| இடர் மற்றும் பாதுகாப்பு வாசகங்கள் | , , : , |  |  |  |
| வேதிப்பொருள்களின் நச்சு விளைவுகளின் பதிவேடு எண் | ZE2450000 | ZE2275000 | ZE2625000 |  |
| அமைப்பு & பண்புகள் | *n*, மின்காப்பு மாறிலி |  |  |  |
| வெப்ப இயக்கவியல் தரவு | நிலை
திண்மம், திரவம், வாயு |  |  |  |
| சைலீன் நிறமாலைத்தரவு | புற ஊதா நிறமாலை, அகச்சிவப்பு நிறமாலை, அணுக்கருக் காந்த ஒத்ததிர்வு நிறமாலை, நிறை நிறமாலை |  |  |  |
| ஒத்த அரோமேடிக்
ஐதரோகார்பன்கள் | டொலுயீன், மெசிட்டிலீன், பென்சீன், எத்தில்பென்சீன் |  |  |  |
| ஒத்த சேர்மங்கள் | சைலினால்கள் - பீனால்களின் வகைகள் |  |  |  |
| <small>Except where noted otherwise, data are given for
materials in their standard state (at 25°C, 100 kPa)
Infobox disclaimer and references</small> |  |  |  |  |